Broj:0303-352/25

Dana:17.3.2025. godine

Na osnovu člana 57. Zakona o osnovnoj školi („Službene novine **SBK-a“,**  broj: 11/01 i 17/04), člana 3. Uredbe o postupku prijema u radni odnos u javnom sektoru u Srednjobosanskom kantonu („Službene novine SBK“, broj: 07/19), Pravilnika o kriterijima i procedurama za zbrinjavanje nastavnika koji ostaju bez dijela nastavne norme, proglašenje tehnološkog viška u OŠ „Vitez“ Vitez, Saglasnosti Ministarstva obrazovanja, nauke, mladih, kulture i sporta SBK-a, broj: 03-30-1/2024-217 od 26.9.2024. godine i broj: 03-30-1/2024-308 od 29.10.2024.godine, Odluke Vlade SBK i Odluka Upravnog odbora broj: 0505-691/24 od 11.7.2024. godine i broj: 0112- 898/24 od 27.9.2024. godine, Saglasnosti Ministarstva obrazovanja, nauke, mladih, kulture i sporta SBK-a, broj: 03-30-sl./25 od 11.03.2025.godine /Odluke Vlade SBK i Odluke Upravnog odbora broj: 01-0505-95/25 od 29.1.2025.godine, Osnovna škola „Vitez“ Vitez raspisuje

**JAVNI KONKURS**

**za popunu upražnjenih radnih mjesta**

**I Raspisuje se javni konkurs za popunu upražnjenih radnih mjesta:**

1. Nastavnik njemačkog jezika ................ 2 sata – do 30.6.2025. godine (potreba škole za 2024/2025. god.)
2. Nastavnik geografije.......... 2 sata – do povratka radnika sa poslova direktora (potreba škole za 2024/2025. god.)
3. Nastavnik historije............... 6 sati do povratka radnika sa poslova direktora (potreba škole za 2024/2025. god.)
4. Nastavnik tehničke kulture ............. 1 sat – do 30.6.2025. godine (potreba škole za 2024/2025. god.)
5. Nastavnik fizike......................4 sata – do 30.6.2025. godine (potreba škole za 2024/2025. god.)
6. Psiholog.............. 1 izvršilac - do 30.6. 2025. godine (potreba škole za 2024/2025. god)
7. Defektolog /Edukator -rehabilitator - 1 izvršilac, na neodređeno vrijeme (potreba škole za 2024/2025. god.)

**USLOVI KONKURSA**

**I**  Pored općih uslova predviđenih Zakonom o radu („Službene novine FBiH“, broj: 26/19,89/18), kandidati za nastavno osoblje trebaju ispunjavati i uslove u pogledu stručne spreme propisane Zakonom o osnovnoj školi (''Službene novine SBK'', broj: 11/01, 17/04), Pedagoškim standardima za osnovne škole („Službene novine SBK“, broj: 8/05), Nastavnim planom i programom za škole koje realiziraju nastavu na bosanskom jeziku, Izmjenama i dopunama nastavnih planova i programa za devetogodišnje osnovne škole u Srednjobosanskom kantonu koje nastavu realiziraju na bosanskom jeziku („Službene novine SBK/KSB“, broj:3/2021) i Pravilnikom o unutrašnjoj organizaciji i sistematizaciji poslova OŠ „Vitez“ Vitez, sa odgovarajućim stepenom stručne spreme - viša VI/1 i visoka stručna sprema VSS/1, te završen prvi ciklus, s najmanje 240 ECTS bodova.

Ukoliko lice nije završilo nastavnički fakultet, mora imati i dopunsko pedagoško –psihološko i metodičko obrazovanje stečeno na fakultetu koji obrazuje nastavnike. Kao odgovarajući prihvataju se i ekvivalenti i sinonimi akademski nazivi zvanja, s odgovarajućom kompetencijom.

- Kandidati za stručnog saradnika Psiholog: završen VII stepen ili drugi ciklus sa najmanje 300 ECTS bodova Filozofskog fakulteta – odsjek: psihologija, pedagoški fakultet u zvanju : psiholog, profesor/magistar psihologije, profesor/magistar psihologije i pedagogije.

- Kandidati za stručnog saradnika Defektolog /Edukator -rehabilitator trebaju imati završen VII/1 stepen ili drugi ciklus sa najmanje 300 ECTS bodova, Fakultet za sticanje zvanja defektolog- logoped, defektolog/educator-rehabilitator sa različitim usmjerenjima (logoped, logoped-audiolog, socijalni pedagog, surdoaudiolog, tiflolog, somatoped, oligofrenolog i dr.).

**II** **Opis poslova i radnih zadataka**

* za radna mjesta pod rednim brojem od 1. do 5. poslovi se odnose na izvođenje nastave u okviru svoje struke prema Nastavnom planu i programu za škole koje realiziraju nastavu na bosanskom jeziku i Dopunom  Nastavnih planova i programa za osmogodišnje i devetogodišnje osnovne škole br. 01-34-76/2021, Pedagoškim standardima za osnovne škole („Službene novine SBK“, broj: 8/05) , Pravilnikom o unutrašnjoj organizaciji i sistematizaciji poslova OŠ „Vitez“ Vitez, kako slijedi:

Obavljat će poslove nastavnika za radno mjesto za koje se prijavljuje, izvoditi i pripremati se za redovnu nastavu, voditi pedagošku dokumentaciju, učestvovati u vannastavnim aktivnostima, stručno se usavršavati, obavljati dežurstvo, učestvovati u radu u stručnih organa škole, sarađivati sa roditeljima, pedagogom, psihologom i bibliotekarom, obavljati poslove po nalogu direktora i druge poslove u skladu sa naprijed navedenim propisima, (ostali poslovi i zadaci raspoređuju se ovisno o sposobnostima i sklonostima nastavnika te potrebama škole, što se utvrđuje na početku svake školske godine).

* Za radno mjesto pod rednim brojem 6. (psiholog) obavlja sljedeće radne zadatke kako slijedi: planiranje, programiranje, organizovanje i praćenje odgojno-obrazovnog rada, realizacija Nastavnog plana i programa u saradnji s nastavnicima, rad s učenicima, saradnja i savjetodavni rad s roditeljima učenika, analitičko-istraživački rad. Pored navedenih, školski psiholog obavlja i ostale poslove: učestvuje u radu stručnih organa; priprema se za rad; stručno usavršava; vodi dokumentaciju i sarađuje sa ostalim institucijama izvan škole. Obavlja i druge poslove po nalogu direktora škole i organa upravljanja.
* za radno mjesto pod rednim brojem 7. defektolog /Edukator –rehabilitator u okviru 40-satne radne sedmice obavlja sljedeće radne zadatke:

Rad sa učenicima: opservacija govorno- jezičkog statusa učenika u toku školske godine u odjeljenju i slobodnim aktivnostma te u logopedskoj ambulanti; trijaža učenika; individualna dijagnostika odabranih učenika; utvrđivanja govornog statusa učenika i postavljanje logopedske dijagnoze; izrada nalaza i mišljenja za učenike koji su prošli period opservacija; formiranje grupa za grupne seanse; individualne logopedske vježbe prema rasporedu seansi; rad na logopedskoj dokumentaciji; izvještaji o napredovanju učenika koji su pohađali logopedske seanse; upotreba tehničkih sredstava, jezičkog i didaktičkog materijala u direktnom radu.

Rad sa nastavnicima: prikupljanje podataka o učenicima sa posebnim potrebama; prikupljanje podataka o njihovim sposobnostima, interesima, socijalnoj interakciji sa ostalim učenicima; savjetodavni rad (upoznavanje nastavnika sa metodskim postupcima u radu sa djecom sa posebnim potrebama- individualni pristup svakom ponaosob).

Saradnja sa roditeljima: uzimanje anamnestičkih podataka o djetetu; savjetodavni i instruktivni rad u toku školske godine , upoznavanje roditelja sa govornim statusom djece i napredovanju u logopedskom tretmanu.

Saradnja sa stručnim organima škole:

unapređivanje rada stručnih organa škole; rješavanje aktuelnih pitanja; informisanje o rezultatima analiza; pregleda, ispitivanja i istraživanja; predlaganje logopedskih mjera

Saradnja sa lokalnom zajednicom:

saradnja sa vrtićima, centrom za socijalni rad, školama (za djecu za posebne potrebe i redovnim), Edukacijsko-rehabilitacijskim fakultetom u Tuzli...

Ostali poslovi: izrada godišnjih planova i programa; pravljenje zabilješki sa logopedskih seansi; obrada aktuelnih tema u području logopedije; prikupljanje literature iz ove oblasti; priprema materijala za rad sa djecom prilagođenog njihovom uzrastu i sposobnostima; vođenje logopedske dokumentacije o saradnji sa roditeljima, nastavnicima, stučnim organima škole.

**III   Kandidati trebaju obavezno dostaviti:**

* Prijavu koja sadrži sljedeće elemente: ime i prezime, adresa stanovanja, broj telefona/ mobitela, e-mail adresu, naziv radnog mjesta na koje se kandidat prijavljuje, naziv dnevnih novina ili Web stranice škole u kojim je konkurs objavljen s datumom objave i spiskom priložene dokumentacije. Prijava mora biti svojeručno potpisana,
* Biografiju, svojeručno potpisanu,
* Izvod iz matične knjige rođenih (ne stariji od 6 mjeseci ili izvod bez ograničenja roka),
* Uvjerenje o državljanstvu (ne starije od 6 mjeseci),
* Diplomu o završenoj odgovarajućoj stručnoj spremi (kandidati koji su završili studij po bolonjskom procesu obavezni su uz diplomu dostaviti i suplement-dodatak diplomi, a za magistre, diplome i dodaci za oba ciklusa, sa kontinuitetom u struci).

- Potvrdu o položenom stručnom ispitu, ako ima položen stručni ispit.

**IV**   Uz prijavu na konkurs, kandidati su dužni priložiti isprave i dokaze u originalu ili ovjerenoj kopiji koja ne može biti starija od 6 mjeseci.

**V**  Prioritet kod zapošljavanja imaju kandidati koji su proglašeni tehnološkim viškom u školama SBK i kandidati sa nepotpunom nastavnom normom sa statusom na neodređeno vrijeme u školama SBK, u skladu sa odredbama Kolektivnog ugovora za djelatnost osnovnog školstva u SBK (“Službene novine SBK”, broj: 5/23), Kriterija i procedura za zbrinjavanje nastavnika koji ostaju bez dijela nastavne norme, proglašenje tehnološkog viška u osnovnim i srednjim školama u Srednjobosanskom kantonu, Pravilnika o kriterijima i procedurama za zbrinjavanje nastavnika koji ostaju bez dijela nastavne norme, proglašenje tehnološkog viška u OŠ „Vitez“ Vitez.

Kandidat koji se u prijavi na javni konkurs poziva na pravo prioriteta treba dostaviti:

* Rješenje ili potvrdu o proglašenju tehnološkog viška ili potvrdu u kojoj su iskazani časovi koje radnik obavlja u školi u SBK i časovi koji nedostaju za punu nastavnu normu.
* Bodovnu lista utvrđenu prilikom proglašenja tehnološkim viškom (ili ostaje bez dijela nastavne norme).
* Dokaz o dužini radnog staža u obrazovanju nakon sticanja stručne spreme (dokaz iz PIO/MIO)

Sve isprave i dokaze kandidati su dužni priložiti u originalu ili ovjerenoj kopiji koja ne može biti starija od 6 mjeseci.

**VI**  Prednost pri zapošljavanju, pod jednakim uslovima, imaju kandidati koji ostvaruju prava u skladu sa Zakonom o pravima boraca i članova njihovih porodica, Zakona o pravima demobilisanih boraca i članova njihovih porodica i Zakona o posebnim pravima dobitnika ratnih priznanja i odlikovanja i članova njihovih porodica, uz obavezu pozivanja na poseban zakon. Prednost pri zapošljavanju kandidati dokazuju odgovarajućim dokumentima od zakonom mjerodavne institucije (potvrda, uvjerenje i sl.) koje prilažu prilikom prijave na javni konkurs, pozivajući se na posebni zakon prema kojem imaju prednost.

**VII**  Razmatrat će se samo one prijave kandidata prijavljenih na konkurs koje su podnesene pravovremeno i koje su potpune, te koji ispunjavaju formalne uslove iz konkursa.

Nepotpune i nepravovremene prijave neće se uzeti u razmatranje.

**VIII** Komisija za provođenje javnog konkursa obavijestit će kandidate čija dokumentacija nije potpuna, blagovremena i ne ispunjava formalne uslove konkursa, putem elektronske pošte .

**IX**  Kandidati koji ispunjavaju uslove konkursa obavezni su pristupiti pismenom ispitu i usmenom intervju, a o terminu pismenog ispita i intervjua bit će obaviješteni putem web stranice škole https:// [www.osvitez.com](http://www.osvitez.com), a kandidati koji ne pristupe  ispitu u zakazano vrijeme, smatrat će se da su odustali od prijave na javni konkurs. Kandidati iz prava prioriteta iz stava V ovog konkursa trebaju pristupiti samo intervju na kojem će se sa njima obaviti razgovor s ciljem upoznavanja i utvrđivanja općih osobina i motiviranosti za rad u ovoj školi, navedeni kandidati se ne ocjenjuju i automatski se uvrštavaju na listu uspješnih kandidata sa nazanakom da se primaju sa pravom prioriteta. Pomenuti kandidati će telefonskim putem biti pozvani na razgovor u školu, a na poziv dužni su se odazvati.

**X**   Pismeni dio ispita polaže se u vidu testa za sva radna mjesta, pitanja iz pismenog dijela ispita odnose se na znanje iz djelatnosti odgoja i obrazovanja i važećih pravnih propisa vezano za obrazovanje u SBK. Kandidat koji ne pristupi pismenom dijelu ispita isključuje se iz dalje procedure i smatrat će da je odustao od prijave na Javni konkurs.

**XI**  Izbor kandidata vršit će se na osnovu Pravilnika o postupku prijema radnika u radni odnos u Osnovnoj školi „Vitez“ Vitez i Pravilnika o kriterijima i procedurama za zbrinjavanje nastavnika koji ostaju bez dijela nastavne norme, proglašenje tehnološkog viška u OŠ „Vitez“ Vitez .

**XII**  Visina plaće utvrđuje se u skladu sa važećim Kolektivnim ugovorom za djelatnost osnovnog školstva u Srednjobosanskom kantonu.

**XIII**  Obavijest o prijemu u radni odnos izabranog kandidata zajedno sa Odlukom o prijemu i Listom uspješnih kandidata sa bodovima svim kandidatima dostavlja se putem e-maila ili poštom u roku od osam dana od dana donošenja Odluke. Dostava naprijed navedenog svim kandidatima smatra se obavljenom istekom osmog dana od dana prijema putem elektronske pošte (e-mail adrese kandidata) u kojem teče i vrijeme za žalbu, a ukoliko je dostavljanje poštom rok za žalbu je 8 dana od dana prijema.

**XIV**   Mjesto obavljanja rada i radno vrijeme: centralna škola u Vitezu i područna škola u Kruščici.

Za radna mjesta pod rednim brojem od 1. do 5. radno vrijeme bit će utvrđeno rasporedom u skladu sa brojem časova u dvije smjene, za radno mjesto pod rednim brojem 6. (psiholog) i pod rednim brojem 7. (defektolog/edukator-rahabilitator) radno vrijeme je 8 sati dnevno.

**XV**  Kandidatima se neće vraćati dokumentacija, a mogu je podići lično 30 dana nakon isteka roka za žalbu.

**XVI** Izabrani kandidati obavezni su prije stupanja na posao dostaviti:

* liječničku potvrdu mjerodavne javne zdravstvene ustanove o psihofizičkoj, radnoj sposobnosti te nalaz na zarazne bolesti i ovisnosti,
* uvjerenje o nekažnjavanju i uvjerenje da se protiv kandidata ne vodi krivični postupak (ne starije od 6 mjeseci).

**XVII** Obavijest o Javnom konkursu se objavljuje u dnevnim novinama „Oslobođenje“ , a puni tekst javnog konkursa na web stranici škole https://[www.osvitez.com](http://www.osvitez.com), oglasnoj tabli škole, te se dostavlja Službi za zapošljavanje SBK-a koja isti objavljuje na svojim mrežnim stranicama..

**XVIII** Obavijest o vremenu i mjestu održavanja pismenog ispita i intervjua, najmanje dva dana prije održavanja će biti objavljena na web stranici škole https:// [www.osvitez.com](http://www.osvitez.com)**.**  Dodatne obavijesti u vezi konkursa mogu se dobiti putem  kontakt telefona 030 710 998, kod sekretara škole.

**XIX** Javni konkurs ostaje otvoren 8 (osam) dana od dana objavljivanja.

Pismene prijave sa potrebnim dokumentima dostavljaju se isključivo putem pošte, Komisiji na adresu: Osnovna škola "Vitez" Vitez, Josipa Kurevije bb, 72250 Vitez, u zatvorenoj koverti, s naznakom “NE OTVARATI – PRIJAVA NA JAVNI KONKURS”.

**Dostavljeno:**  Direktor

1x Web stranica škole

1x Služba za zapošljavanje SBK-a \_\_\_\_\_\_\_\_\_\_\_\_\_

1x Oglasna tabla škole  **Armin Imamović**

1x a/a